Pripadnici Bugojanske skupine, Ambrozije Andrić, r. 10. 12. 1939. i Pavao Vegar, r. 10. 11. 1939. Ubijeni su u Trnbusima, zaseok Tomići kod Omiša, 21. srpnja 1972. godine
Hrvatske oružane postrojbe "Planinske lisice“, poznatije kao Bugojanska skupina, odnosno Fenix skupina naziv je za hrvatsku paravojnu skupinu koja je ušla na područje Jugoslavije 20. lipnja 1972., s ciljem da pokrene pobunu i sruši Jugoslaviju.
Bugojansku skupinu je organiziralo Hrvatsko revolucionarno bratstvo (HRB), tajna organizacija koja je bila osnovana 1961. u Australiji i koja je djelovala i u Europi te u SAD-u. Osnovni cilj HRB-a bilo je odcjepljenje Hrvatske od Jugoslavije. Nakon gušenja Hrvatskog proljeća, HRB je bio uvjeren da je u Hrvatskoj bila povoljna klima za pokretanje oružanog ustanka. Nakon kratke pripreme, HRB je organizirao ljudstvo, oružje i novčanu potporu za slanje inicijalne skupine koja je imala zadaću pokrenuti ustanak na području južne Hrvatske, Like i Hercegovine. Većina boraca i novca došla je iz Australije, dok je vojna oprema bila nabavljena u Njemačkoj.
Kratke završne pripreme bile su u kampu Garanasu u Austriji, uz austrijsko-jugoslavensku granicu. Skupina se je ubacila preko Dravograda u Jugoslaviju, 20. lipnja 1972., s ciljem da stigne na Tromeđu tj. na planinuRadušu, na području općine današnjeg Uskoplja. Već 25. lipnja 1972. dolazi do prvog sukoba Bugojanske skupine s milicijom, a potom s JNA, i Teritorijalnom obranom. Jugoslavenske snage činilo je oko 30.000 pripadnika SUP-a (milicije), JNAi TO, koje su pokušale uništiti Bugojansku skupinu. To im je naposljetku i uspjelo, uz pomoć doušnika i UDBE, tek 24. srpnja1972.
Desetorica pripadnika Bugojanske skupine izgubila su živote na različitim mjestima u BiH tijekom sukoba, a devetorica su bila zarobljena i pogubljena. Strijeljanje je izvršeno u Rakovici blizu Sarajeva.
Upad Bugojanske skupine uzdrmao je partijske, vojne i policijske krugove, što je priznao i sam predsjednik Tito rekavši: "...dobro smo dobili po glavi...".
Bugojansku skupinu činilo je 19 članova HRB:
Adolf Andrić (Bošnjak) 03.03.1942 u Kreki (Tuzla) poginuo 26. 06. 1972. na planini Raduši kod Gornjeg Vakufa
Ambrozije Andrić (Domagoj) Zapovjednik skupine 01.12.1939 u Kreki (Tuzla) poginuo 21. 7. 1972.u zaseoku Tomići kod Omiša
Nikola Antunac (Tesla) 23.08.1950 Karlovac poginuo 27. 06. 1972. kod Han Ploča, iznad puta račanica-Gornji Vakuf
Petar Bakula (Uskok) 03.02.1947. u Rastovači pokraj Posušja, 15.07. 1972. ranjen na brani Peruča, kasnije zacijelo likvidiran
Filip Bešlić (Zmaj) 16.03.1936. u Rastovači pokraj Posušja poginuo 24. 07.1972. na području sela Leskuri na planini Svilaji
Vidak Buntić (Roćko) 28.01.1942. u Ograđeniku pokraj Čitluka, predao se 25.07.1972. između Zagvozda i Žeževice, zacijelo kasnije likvidiran
Vilim Eršek (Bili Kid) 20.10.1939. u Žigrovcu pokraj Varaždina, poginuo 27.06.1972. kod sela Rumboci
Ilija Glavaš (Alija) 08.12.1939. u Lužanima pokraj Gornjeg Vakufa, poginuo 24.07.1972. na području sela Leskuri na planini Svilaji
Đuro Horvat (Jasenko) 12.04.1939. u Palinovcu pokraj Čakovca, Zarobljen 02.07.1972. kod Jablaničkog jezera, osuđen na smrt u Sarajevu 21. 12. 1972., strijeljan 17. 3. 1973
Vejsil Keškić (Krajišnik) 06.06.1939. u Maloj Peći pokraj Bihaća, zarobljen 29.06.1972. u blizini Prozora, osuđen na smrt u Sarajevu 21. 12. 1972., strijeljan 17. 3. 1973
Vinko Knez (Bufalo) 26.01.1953. u Kuzmici pokraj Slavonske Požege, poginuo 27.06.1972. kod Han Ploča, iznad puta Gračanica-Gornji Vakuf
Viktor Kancijanić (Veli Jože) 15. 03. 1945. u Tinjanu pokraj Pazina, ubijen 02.07.1972. kod Raduše
Ilija Lovrić (Ramac) 29.01.1945. u Varvarima pokraj Prozora-Rama, poginuo 01.07.1972. u blizini Varvara
Stipe Ljubas (Stiv) 21.09.1951. u Đakovu, poginuo 24.07.1972. na području sela Leskuri na planini Svilaji
Vlado Miletić (Kopitović) 25.10.1946. u Ograđeniku pokraj Čitluka, poginuo 13.07.1972. kod sela Pribić kraj Livna
Ludvig Pavlović (Dido) 09.04.1951 .u Vitini pokraj Ljubuškog zarobljen prije prelaska ostatka grupe u Hrvatsku, osuđen na smrt u Sarajevu 21. 12. 1972.,pomilovan, 20 godina robije,pod sumnjivim okolnostima poginuo kao pripadnik HVO-a u sukobu s JNA 18.09.1991. u Studenim Vrilima,na cesti između Tomislav Grada i Posušja
Ivan Prlić (Bekijac) 08.11.1951. u Sovićima pokraj Gruda, zarobljen 26. ili 27. 6. 1972. i zacijelo kasnije likvidiran
Pavao Vegar (Skorzeni) Zapovjednik skupine 10. 11. 1939. u Vašarovićima pokraj Ljubuškog,
Poginuo 21.07.1972. u zaseoku Tomići Omiš
Mirko Vlasnović (Vlas) 15.09.1932. u Zemuniku Gornjem, predao se u rodnom selu 28.07.1972.,
osuđen na smrt u Sarajevu 21. 12. 1972., strijeljan 17. 3. 1973

